31997D0480
L 207/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 1 юли 1997 година
за изменение на Решение 97/252/ЕО на Комисията относно съставяне на временни списъци на предприятия от трети страни, от които държавите-членки разрешават вноса на мляко и млечни продукти за консумация от човека
(текст от значение за ЕИП)
(97/480/EО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Решение 95/408/ЕО на Съвета от 22 юни 1995 г. относно условията за изготвяне за преходен период на временни списъци на предприятия в трети страни, от които държавите-членки имат правото да внасят някои продукти от животински произход, рибни продукти или живи двучерупчести мекотели (1), последно изменено с Решение 97/34/ЕО (2), и по-специално член 2, параграф 1 и член 7 от него,
като има предвид, че Решение 95/340/ЕИО на Комисията (3), последно изменено с Решение 96/584/ЕО (4) определя списък на трети страни, от които държавите-членки разрешават вноса на мляко и млечни продукти;
като има предвид, че изискванията за здравно и ветеринарно сертифициране при вноса на мляко и млечни продукти от страните, включени в този списък са били определени в Решение 95/343/ЕИО на Комисията (5), последно изменено с Решение 97/115/ЕО (6);
като има предвид, че Решение 97/252/ЕО на Комисията (7) определя временни списъци на предприятия от трети страни, от които държавите-членки разрешават вноса на мляко и млечни продукти за консумация от човека;
като има предвид, че Комисията е получила от Канада и Израел списъци на предприятия с гаранции, че те изцяло спазват съответните здравни изисквания на Общността и че ако дадено предприятие не ги спазва, то неговата експортна дейност за Европейската общност ще бъде спряна;
като има предвид, че Решение 97/299/ЕО на Комисията (8) определя списък на предприятия от Чешката република;
като има предвид, че Аржентина, Австралия, Нова Зеландия и Швейцария са изменили списъците на предприятията в Решение 97/252/ЕО; като има предвид, че тези изменения следва да бъдат публикувани;
като има предвид, че Комисията не е била в състояние да се увери в това, че третите страни, различни от онези, чиито предприятия са изброени в Решение 97/252/ЕО, изпълняват общностните изисквания и във валидността на гаранциите, представени от компетентните власти, по-специално чрез инспекции на място; като има предвид, че се налага да бъде удължен срокът, който им е бил предоставен;
като има предвид, че е необходимо да се гарантира съгласуваност на решенията, определящи списъците на предприятията; като има предвид, че Решение 97/252/ЕО следва да бъде изменено;
като има предвид, че мерките, предвидени в настоящото решение, са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
1. В член 1 параграф 1 от Решение 97/252/ЕО думите „от трети страни“ се добавят след думата „предприятия“.
2. Член 1, параграф 2 от Решение 97/252/ЕО се заменя със следния текст:
„До 1 януари 1998 г. държавите-членки могат да разрешават вноса на мляко и млечни продукти от предприятия от трети страни, различни от изброените в приложението по-долу“.
Член 2
1. Приложението към Решение 97/252/ЕО се допълва с приложение I към настоящото решение по отношение на Канада и Израел.
2. Приложението към Решение 97/252/ЕО се заменя с приложение II към настоящото решение по отношение на Аржентина, Австралия, Нова Зеландия и Швейцария.
Член 3
Адресати на настоящото решение са държавите-членки.
Съставено в Брюксел на 1 юли 1997 година.